O‘zbekistonlik 3 nafar yosh dzyudochi Evropa ochiq chempionatida sovrindor bo‘ldi

O‘zbekistonlik 3 nafar yosh dzyudochi Avstriyada bo‘lib o‘tgan Evropa ochiq chempionatida sovrindor bo‘ldi. Bu haqda Milliy Olimpiya qo‘mitasi axborot xizmati xabar berdi.
Ushbu musobaqada O‘zbekiston yoshlar terma jamoasi 3 ta bronza medalini qo‘lga kiritdi.
Qizlardan Halima Qurbonova (-48 kg) hamda Shukur Aminova (-57 kg), shuningdek, yigitlardan Jahongir Mamatrahimov (-90 kg) turnirda bronza medaliga sazovor bo‘ldi.
Musobaqada ishtirok etgan terma jamoaning boshqa vakillaridan Muhammadqodir Mansurov (-100 kg) va Islombek Ravshanqulov (+100 kg) 5-o‘rinni band etgan bo‘lsa, Irisxon Qurbonboyeva (-78 kg) 7-o‘rin bilan kifoyalandi.